Bye | © My Klaskamer - idees en gedagtes uit 'n juffrou se pen
Pantoffeldag	Vrouedag, 9 Augustus
Juffer	afrikaans	by, bye, insek, insekte	2 Kommentaar
Saterdag, 15 Augustus, is Wêreld Heuningbydag. Wat kan ons doen as ons “bye” bespreek?
Soek seshoekige vorms om tydens kleiwerk of wiskunde te gebruik. Die ou vormpasballe, het ‘n stewige blokkie in die stel. Jy kan koekies uit deeg druk, byekorwe uit geel klei druk of drukwerk met dikkerige verf doen.
Knak leë toiletrolle aan drie kante. Druk dit plat, vou oop, druk plat, vou oop…totdat jy ‘n seshoekvorm kry. Sny die rolletjie in die helfte en weer in die helfte – totdat jy die breedte van jou keuse kry. Verf dit geel en oranje en plak dit met houtlym om ‘n byekorf te maak.
Verf ‘n vel karton of papier met ‘n oranje-geel verf (gooi bietjie rooi by geel). Giet dan geel (of ligte bruin) verf in ‘n plat skinkbord en druk ‘n groot vel borreltjieplastiek (bubble wrap) daarin en druk dit op die oranje-geel vel. Siedaar! ‘n Byekorf. Jy kan ook die verf op die plastiek verf of smeer. Gebruik die velle as ‘n agtergrond of druk by- en opskrifte op A4-velle voordat jy die bladsy met verdunde (water-) verf bedruk. Knip die vet woorde uit en daar het jy ‘n unieke opskrif.
Bye vingerdrukwerk. Doop duime in dikkerige geel verf en druk dit op ‘n blommetjie of korf agtergrond. Sodra dit droog is, kan julle swart lyne oor die lyfies trek (veselpen) en vlerke in teken.
Maak ‘n 3D-byekorf deur ‘n opvoubare papierlantern te spuitverf of met geel snesiepapier te bedek (gebruik pastadikte muurpapiergom). Maak bye van pom-poms (fluff balls) en hang of plak dit op/aan die korf.
Smeer houtlym aan ‘n akker, wasgoedpennetjie of ‘n klein klippe. Buig en wen ‘n geel pypskoonmaker om en om die kern. Wen dan ‘n bruin of swart pypskoonmaker in breë ringe om die gele. Knip ‘n swart of bruin pypskoonmaker in twee gelyke dele en knoop in ‘n druppelvorm. Laasgenoemde vorm die vlerke. Druk die ekstra draadpunte by die lyfie in en voeg gom as versterking in. Plak twee wikkelogies bymekaar. Plak die sye of pensies op die korwe of agtergronde. As jy verkies om die bye te laat hang, knoop ‘n vislyntjie of gare aan ‘n vlerk.
Gee ‘n ovaalvormige deksel (of knip een uit ‘n ou x-straalplaat). Plak met wondergom op papier, trek af en knip uit. Skeur en plak verskillende stukkies geel papier op die ovaal. Indien julle snesiepapier gebruik, kan ‘n mens ‘n lagie kookolie oor verf om dit ‘n glans te gee. Plak ligte bloue op die vlerk en druk ‘n swart vel deur ‘n snippermasjien om swart stroke vir die lyfies te kry. Gebruik dan gelyke stukke donker pypskoonmakers vir die pote en groot wikkelogies vir die oë. [bytjie]
‘n Oulike skakel met Engelse Gogganame volgens die alfabet. (H is for Honeybee)
Engelse werksvelle en ‘n leesstuk.
Die lewenssiklus en kaartjies om in volgorde te pak.
Hoe ontwikkel die by?
Pligte in ‘n byekorf. (Grafiese uitleg)
Verskeie oulike leierskapseienskappe van ‘n by.
Peuselhappies, rympies, liedjies…
Verskeie drukbare bladsye en werksvelle.
Werksvelle vir die jongspan.
Ek sal aan nog ‘n paar idees dink. 😉
Aug 09, 2017 @ 10:37:53
Dankie dat jy ons herinner het aan byedag. Dit gaan ‘n heerlike leerprogram kan uitmaak vir die week.
Aug 09, 2017 @ 13:21:29
Sluit aan by 3,888 ander intekenaars
#matriek #MyKlaskamer https://myklaskamer.com/tag/matriek/ #matric
Elmarie oor Jou eenstop-SACE-gids
Jaco oor Skoolgaande of skoolpligtige…
Lerey van Schalkwyk oor Ontmoet vir Juffrou
Juffer oor Loslitdag
marli Jacobs oor Loslitdag
Juffer oor “ANA” Jaarlikse Na…
Beck and Bo - AVOKIDDO
Rudi Rainbow Book For Children - Fox and Sheep GmbH
facebook.com/groups/MyKlask…. #Onderwysposte #TeachingJobs #Grondslagfase #SATeachers https://t.co/jDhzBUpvnm 1 day ago
RT @rsateachingjobs: When heading to an interview, make sure to spend time researching the school beforehand. What does this school care ab… 1 day ago